alexandrainst/scandi-wiki huggingface dataset:
Hedared stavkirke

Hedared stavkirke (svensk Hedareds stavkyrka og Hedareds kapell) står på Hedared i kommunedelen (sogn) Sandhult i Borås kommune som ligger i Västra Götalands län i Sverige. Det er den eneste bevarte stavkirken utenfor Norge som opprinnelig er bygget der.

Type og datering 
Hedared stavkirke er en liten enskipet langkirke av Haltdalen-typen (øst-skandinavisk enskipstype), og tilhører som sådan de enkleste stavkirkene vi kjenner til. Den består av skipet og et smalt kor med rett avslutning forbundet til østveggen.

På grunn av typen var det lenge vanlig å datere denne kirken til 1200-tallet, men ny forskning og bruk av årringdatering har stedfestet at tømmeret som er benyttet ble hogd først i 1501 (+2/-3 år). Kirken kan således først være bygget noe senere, fordi praksis med tørking av tømmeret tilsier minst 2-3 års tørketid. Dette stadfestes forsåvidt også av et såkalt biskopbrev fra 1506, der kirkens oppbygging nevnes.

Eksteriør 
Kirkens yttervegger består av konvekse eikeplanker (stavplanker, tiler) som holdes sammen av tradisjonelle vertikale stolper (hjørnestaver), svill og stavlegje.

Under en renovasjon i 1781 ble kirken utstyrt med et nytt våpenhus og små rektangulære vinduer. Man antar at det ikke var vinduer i kirken før denne tid, men dette er noe uklart. Våpenhuset ble imidlertid fjernet igjen under en ny renovasjon i 1901, da den svenske riksantikvaren ønsket å føre kirken tilbake til sin opprinnelige stand. Også i perioden 1995–1997 ble kirken renovert.

Interiør 

Mange ting som peker i retning av at det kan ha stått (minst) ei tidligere kirke på stedet. Blant annet ble det under en renovasjon i perioden 1934–1935 funnet ei altertavle som var malt direkte på ytterveggen. Bildet forestiller jomfru Marias kroning og antas å være fra slutten av 1300-tallet. Man antar at maleriet ble spikret opp av materialer fra ei tidligere kirke under en renovasjon som skal ha funnet sted i 1735.

Også inventaret i kirken kan understøtte teorien om at det har stått ei tidligere kirke her. Først og fremst det vakre Madonnabildet som antas å være fra 1200- eller 1300-tallet. Bildet pryder i dag det rekonstruerte sidealteret. Også et maleri av Frans av Assisi antas å stamme fra den samme perioden. I kirken finnes dessuten et fransk krusifiks som stammer fra 1100-tallet og en nattverdskalk fra 1200-tallet.

Kirkens interiør er godt bevart. Noen har hevdet at taksperrene skal være fra 1100-tallet, men dette har ikke latt seg verifisere. Tvert om så sier den svenske riksantikvaren i et notat at disse har blitt byttet ut. Kirken har også innvendig (flat) himling, men det er ingen referanser til når denne ble anlagt. Korets vegger har figurmalerier som man tror stammer fra tiden da kirken ble bygget. Maleriene i skipet mener man stammer fra renovasjonen i 1735. Også den faste innredningen skal være i såkalt provensiell senbarokk stil.

Eksterne lenker 
 Hedared stavkirke (Borås stad)
 Innvendige malerier i kirken (Historiska Museet)

Borås kommune
Stavkirker
Kirker i Sverige
Tappenstrek

Tappenstrek (av ty. Zapfenstreich) (også kalt tapto) er et hornsignal, tradisjonelt brukt i militære forlegninger, som blir spilt på signalhorn eller trompet 15 minutter før forlegningen skal falle til ro, og lyset slukkes.

Ordet kommer fra det tyske Zapfenstreich, som betyr «å sette (slå) tappen i øl- eller vintønna», direkte oversatt altså «tappslag». Signalet betyr at man skal begi seg til forlegningen, eller forberede seg på å falle til ro. I henhold til tradisjonen vil man blåse det endelige rosignalet femten minutter etter tappenstrek.

Det tilsvarende hornsignal betegnes i Storbritannia som Tattoo, i USA som Call to Quarters.

Tappenstrek spilles hver kveld kl. 21.45 foran Det kongelige slott av en av hornblåserne i Hans Majestet Kongens Garde.

I marinen er tappenstrek et trommesignal for midlertidig stans i øvelse eller manøvre.

Tappenstrek og tapto brukes også om oppvisninger eller parader med musikk som foregår om kvelden.

Forestillingene under Norsk Militær Tattoo avsluttes med at en enslig hornblåser står lyssatt og spiller tappenstrek, mens lyset i resten av arenaen slukkes.

«Den store tappenstrek»

«Den store tappenstrek» (Großer Zapfenstreich) er en religiøs prøyssisk militærtradisjon som brukes av det tyske forsvaret for å ære store personligheter. I sin nåværende form går seremonien tilbake til den store tappenstreken til ære for tsar Nikolai I av Russland i Berlin den 12. mai 1838.  «Stor tappenstrek» holdes idag til ære for bl.a. generaler, forsvarsministre, kanslere og andre politikere. I forbindelse med 50-årsdagen for grunnleggelsen av Bundeswehr ble det holdt en stor tappenstrek foran Riksdagen med 4 500 gjester og et stort sikkerhetsoppbud.

Referanser 

Militær musikk
Musikksjangre
Musikalske former
Tromsøflaket (avis)

For andre betydninger, se Tromsøflaket.

Tromsøflaket (populært kalt «Flaket») er først og fremst en nettavis for Universitetet i Tromsø – Norges arktiske universitet. Hovedfokuset for Tromsøflakets nettutgave på er formidling av den forskningen som foregår ved universitetet. Avisa utgis av universitetets kommunikasjonsavdeling. I tillegg blir en papirversjon av Tromsøflaket med jevne mellomrom produsert som en internavis for universitetets ansatte og studenter.

Populærvitenskaplig stoff og forskningsformidling ble fra 2007 skilt ut fra Flaket og utgitt i magasinet Labyrint som sendes ut gratis til abonnenter eller kan lastes ned i pdf.

Eksterne lenker 
 Nettutgaven av Flaket
 Nyhetsarkiv Universitetet i Tromsø 2008-
 Nyhetsarkiv Universitetet i Tromsø 1996-2002

Nettaviser i Troms
Gratisaviser i Troms
Kultur i Tromsø
Joachim Björklund

Joachim Björklund (født 15. mars 1971) er en svensk fotballtrener og tidligere fotballspiller som er assistentrener for . 
 
Björklund kom til  sammen med sin far Karl Gunnar Björklund i 1990. Svensken kom fra  og fikk med seg 55 seriekamper for Brann i perioden 1990–1993. Samtidig som han spilte i Brann spilte også hans fetter Patrik Hansson for klubben.

Han har også spilt for andre storklubber som ,  og . Etter spillerkarrieren har han arbeidet som talentspeider i Skandinavia for sin tidligere klubb Valencia.

Referanser

Eksterne lenker 
 
  Landslagsprofil hos det svenske fotballforbundet

Svenske fotballspillere
Svenske fotballtrenere
Svenske landslagsspillere i fotball
Spillere i Fotball-EM 1992
Spillere i Fotball-VM 1994
Spillere i Fotball-EM 2000
Deltakere for Sverige under Sommer-OL 1992
Fotballspillere under Sommer-OL 1992
Fotballspillere for Östers IF
Fotballspillere for SK Brann
Fotballspillere for IFK Göteborg
Fotballspillere for Vicenza Calcio
Fotballspillere for Rangers FC
Fotballspillere for Valencia CF
Fotballspillere for SS Calcio Venezia
Fotballspillere for Sunderland AFC
Fotballspillere for Wolverhampton Wanderers FC
Personer fra Växjö
Aa Saint-Omer Golf Club

Aa Saint-Omer Golf Club er en golfklubb i Pas-de-Calais i Frankrike. Klubben er vert for turneringen Aa Saint-Omer Open hvert år på Europatouren.

Eksterne lenker
 

Golfklubber og -baner i Frankrike
Idrettsanlegg i Frankrike
Pas-de-Calais
Sport i Hauts-de-France
Sagunt

Sagunto (katalansk: Sagunt) er en antikk by i Spania, i dagens fruktbare distrikt Camp de Morvedre i provinsen Valencia øst i landet. Den ligger på et sted preget av høyder, 33 km nord for Valencia, nær Costa del Azahar ved Middelhavet.

Eksterne lenker 
 

Kommuner i Comunitat Valenciana
Spanias historie‎
Byer i Valencia

nl:Saguntum
Ada Polak

Ada Buch Polak (født Andrea Buch 19. september 1914 i Aker, død 25. oktober 2010 i London) var en norsk kunsthistoriker og fagbokforfatter.

Liv og virke

Bakgrunn 
Andrea Buch vokste opp i et borgerhjem, og tok examen artium i 1933. Hun var oldebarn av Camilla Collett, søster av Camilla Wulfsberg og Ellisiv Steen, og derved også svigerinne av Sverre Steen.

Hun ble magister i kunsthistorie i 1940 ved Universitetet i Oslo. Avhandlingen Norsk glass 1739-1753 sprang ut fra hennes arbeid med en utstilling på Kunstindustrimuseet i 1939.

Kunsthistoriker 
Hun var konservator ved Vestlandske kunstindustrimuseum fra 1942 til 1948, da hun giftet seg i London med advokat Alfred L. Polak og bosatte seg i England. 

Fra 1948 virket hun som frilans i samarbeid med norske kunsthistoriske fagmiljø, og ble et viktig kontaktledd mellom norske og britiske museer. I 1953 tok hun doktorgraden på avhandlingen Gammelt norsk glass, basert på grundige arkivstudier av norsk glasshistorie i den førindustrielle epoke.

Forfatter 
Senere har hun utgitt flere bøker om glass, sølv, antikviteter og bedriftshistorie. Hun redigerte også en spørrespalte om antikviteter i ukebladet Kvinner og klær 1964-95, og bidro dessuten til bd 3 og 4 av Norges kunsthistorie (1981–82).

Ada Polaks faglitterære forfatterskap var både preget av hennes evne til å popularisere sine emner og vitenskapelig nybrottsarbeid. For dette mottok hun i 1980 NAVFs pris for populærevitenskapelig forskning. I 1981 ble hun statsstipendiat, og samme år utnevnt til Ridder av St. Olavs Orden.

Referanser

Litteraturliste 
 Gamle glass fra Hurdal og Gjøvik. 1992.
 Gammelt norsk glass. 1983.
 Gammelt Porsgrundporselen.1980.
 The Decorative Art of Scandinavia 1530-1830. 1977.
 Antikvitetsboken. 1975.
 Glass, its Makers and its Public. 1975.
 Glass, its Tradition and its Makers. 1975.
 Glassboken. 1974.
 Gamle vinglass. 1974.
 Sonja Hennie 1912-1969. 1974.
 Norwegian Silver. 1972.
 Gullsmedkunsten i Norge: før og nå. 1970.
 Speil: en glasshistorisk undersøkelse. 1969.
 Wolffs & Dorville: et norsk-engelsk handelshus i London under Napoleonskrigene; en kulturhistorisk skildring. 1968.
 Antikvitetsboken. 1965.
 Modern Glass. 1962.
 Two Nøstetangen goblets: Recently Discovered in England. 1960
 Norwegian Silver. 1960.
 Fra et par gamle engelske forretningsarkiv. 1960.
 Engelske ur og klokker i Norge. 1960.
 Glassboken. 1958
 Kunsthistorien, universitetet og museene. 1958.
 Gammelt norsk glass. [Dr.-avhandling.] 1953.
 ”Drikk og syng med vivatskraal”. 1944.

Norske kunsthistorikere
Norske sakprosaforfattere
Konservatorer
Medlemmer av Det Norske Videnskaps-Akademi
Statsstipendiater
St. Olavs Orden
Personer fra Oslo
CPAN

CPAN er et akronym for Comprehensive Perl Archive Network, og er et stort arkiv bestående av programvare skrevet i, eller for, programmeringsspråket Perl. Arkivet inneholder i dag tusenvis av moduler og finnes på www.cpan.org, tillegg til at det speiles verden over.

Eksterne lenker 
 

Fri programvare
Perl
Programmerer

Programmerer, eller utvikler, betegner en person som utvikler programvare for datamaskiner, og i stor grad også for andre tekniske innretninger ved hjelp av et programmeringsspråk. Betegnelsen systemutvikler blir også brukt, men det er i realiteten en person med et større ansvarsområde enn en programmerer.
Fangstinnretning

Fangstinnretning er en samlebetegnelse for andre faste fangstanlegg enn fangstgrop og fangstgrav. Under denne kategorien finnes for eksempel ulike fangstbåser, som bjørnebås, gaupebås og revebås, men også bjørnegildre (en selvskuddsinnretning), ulvestue, dyresaks og snare med mer, men også ulike typer fiskeredskaper og redskaper til fangst av marine pattedyr er fangstinnretninger.

Fangstinnretninger
Arkeologiske anleggstyper
Auli

Auli (også kalt Aulifeltet) er et tettsted i Nes kommune i Viken. Tettstedet har totalt  innbyggere per 1. januar , og ligger øst for Glomma. Rånåsfoss var tidligere eget tettsted, men er vokst sammen med Aulifeltet.

Om stedet

Næringsliv 
Auli senter ligger nederst ved Aulifeltet, med post i butikk, gatekjøkken, apotek, frisør, bank og butikker.

Auli består også av en rekke gårder, blant annet Grøndal gård.

Samferdsel 
Auli stasjon ligger like ved Auli senter.

Kirke 
Auli kirke ble innviet i 1907.

Natur 
Aulifeltet ligger i et skrånende landskap med utsikt over store deler av Nes. I skogen bak Aulifeltet ligger Svarstadtjernet, med bademuligheter og turområder.

Skole 
Auli skole er en barneskole med rundt 270 elever fordelt på 7 trinn. Skoleanlegget består av fire bygninger: «Firkanten» for 1. – 4. klasse, «Åttekanten» for 5. – 7. klasse, administrasjonsbygg for lærere, og et bygg med gymsal og helsestasjon.

Fritidstilbud 
Like ved Auli skole ligger et nærmiljøanlegg med følgende installasjoner:
Ballbinge (håndball, tennis og kurvball)
Grusbane
60 m. løpefelt
Lengdehoppgrop
Kastegrop
Sandvolleyballbane med tribunegrop
Halfpipe
Isbelagt bane om vinteren
Grillsted under tak og paviljong
Parkbenker
Mot toppen av Aulifeltet ligger en kunstgressbane og en treningspark.

Referanser

Bosetninger i Nes (Akershus)
Tettsteder i Viken
Inveraray Castle

Inveraray Castle er et slott utenfor Inveraray vest i Skottland. Det ble bygget i fransk château-stil i 1740-årene. Slottet er fortsatt hjem til hertugen av Argyll.
Slottet har vakre interiører fra 1700-tallet, og er fullt av våpen, portretter og annen kunst. 

Inveraray Castle har vært skadet av brann to ganger, i 1877 og 1975. Flere kunstskatter gikk tapt i disse brannene. Slottet er åpent for besøkende.

Eksterne lenker 
 

Slott i Skottland
Vernede byggverk i Argyll and Bute
GNU Grand Unified Boot loader

GNU Grand Unified Boot loader, kanskje mer kjent som GRUB, er en operativsystemlaster for GNU/Linux. Denne blir utviklet av Free Software Foundation og er fri programvare lisensiert under GNU General Public License.

Eksterne lenker 
 

GNU
Programvare for Red Hat Enterprise Linux
Programvare for Fedora
Programvare for Solaris
Programvare fra 1995
Marcus Claudius Marcellus

For Augustus' nevø med samme navn, se her

Marcus Claudius Marcellus (født ca. 268, død 208 f.Kr.) var en av Romas generaler under den andre punerkrig og erobrer av Syrakus.

Han ble valgt til konsul i 222 med Gnaeus Cornelius Scipio Calvus (onkel til Scipio Africanus), og førte en krig mot de insubriske gallerne og vant spolia opima, den største æren en romer kunne oppnå, ved å drepe deres høvding Viridomarus i tvekamp. Dette var tredje og siste gang at spolia opima ble delt ut.

Under punerkrigene tjente han først mot Hamilcar Barca på Sicilia. Etter nederlaget ved Cannae i 216, tok han kommandoen over restene av hæren ved Cariusium, og selv om han ikke var i stand til å hindre Capua i å gå over til Hannibal, reddet han Nola og det sørlige Campania.

Han var på Sicilia i 214 som konsul under opprøret til Syrakus. Han stormet Leontini og beleiret Syrakus, men Arkimedes' evner slo tilbake angrepene hans fra sjøen. Etter to års beleiring tvang han seg gradvis inn i byen og tok den foran sterke karthagenske forsterkninger. Ifølge Plutark dro Marcellus fordel av en dårlig voktet befestning som han hadde sett under diplomatiske forhandlinger og erobret byen. Ifølge Plutark ønsket han å spare syrakusernes liv, men han kunne ikke forhindre at byen ble plyndret av hans soldater. Et resultat av dette var drapet på Arkimedes. Andre kilder sier at Marcellus sparte   livene til byens innbyggere, men tok med seg deres kunstskatter til Roma, det første tilfellet av en praksis som etterpå ble vanlig.

Han ble igjen konsul i 210 og tok Salapia i Puglia som hadde gått over til Hannibal, ved hjelp av romere der og drepte den numidiske garnisonsprokonsulen i 209. Han angrep Hannibal nær Venusia, og etter et desperat slag trakk han seg tilbake til Salapia. Han ble anklaget for dårlig lederskap, og måtte forlate arméen for å forsvare seg i Roma.

I sin siste konsulperiode (208 ble han og hans kollega uventet angrepet nær Venus. Marcellus ble drept. Hans suksess har blitt overdrevet av Titus Livius, men navnet som ble gitt ham, «Romas sverd''», var velfortjent.

Eksterne lenker
 Plutarks Marcellus' liv – på engelsk
 Polybios' Histories – på engelsk

Romerske konsuler
Fødsler i 268 f.Kr.
Dødsfall i 208 f.Kr.
Sondre Krogtoft Larsen

Sondre Krogtoft Larsen (født 24. august 1976) er en norsk skuespiller med bakgrunn i Bærum Barneteater. Han er kjent fra TV-seriene Hotel Cæsar (hvor han spilte Albert Lunde), Drømmefangeren, Sørgekåpen og Nattsøsteren.

Larsen har medvirket i flere teaterstykker, blant annet i Spellemann på taket og Breaking the Waves på Oslo Nye. Han har hatt flere filmroller, som Dick Henriksen i Max Manus og som Martin i filmen Snarveien. I 2010 spilte han hovedrollen «Stian» i komedien UMEÅ4ever.

Roller

Eksterne lenker 
 
  Sondre Krogtoft Larsen hos Filmfront

Norske skuespillere
Skuespillere i Hotel Cæsar
STOL

STOL (et akronym for short take-off and landing) er et uttrykk som brukes innen luftfart til å beskrive fly med veldig små krav til rullebane. De har evnen til å lette og ta av på kort distanse. Nærmere bestemt betyr det at flyet må kunne lette over en 15 meter høy hindring på en strekning av 450 meter og omvendt lande på 450 meter etter å ha fløyet over en hindring som er 15 meter høy. STOL brukes også om korte baner som ikke er så korte, f.eks. norske kortbaneflyplasser med 800 meter bane.

Fly med STOL-egenskaper 

Kjente fly med STOL-egenskaper er blant annet:
Britten-Norman Islander
de Havilland DHA-3 Drover
De Havilland Canada DHC-6 Twin Otter
de Havilland Canada DHC-7
de Havilland Canada DHC-8 (kun 100- og 200-serien, 800 meter)
Dornier Do 27
Dornier 228
Fieseler Fi 156 Storch
Scottish Aviation Twin Pioneer
Saab 37 Viggen

Se også 
 V/STOL
 Kortbaneflyplass

Eksterne lenker 
 WorldWideAircraftCarriers

Typer av take-off og landing
Kaffehuset Friele

Kaffehuset Friele er et norsk kaffebrenneri eid av Nederlandske Jacobs Douwe Egberts. Kaffebrenneri og lager holder til på Midtun, sørøst for Bergen sentrum. Det er i dag Norges største kaffeprodusent, og har siden 1799 forsynt norske husholdninger.

Historikk og annet
Styreformann Herman Friele (født 1943) er syvende generasjons kaffebrenner, etter at det hele startet i 1799 da skipskaptein Herman Friele I gikk i land i Bergen for å satse på handelsvirksomhet. Han kjøpte en eiendom i Bergen og etablerte et importfirma med vekt på kaffe. Mot midten av 19. århundre, ble kaffeforbruket økende på grunn av fallende priser fra økt global produksjon.

Kaffehuset Friele kjøper råkaffe fra ni-ti forskjellige land, der Brasil, Colombia og Guatemala er de største leverandørene. Friele kjøper årlig 6 000 tonn kaffe fra Brasil, selskapet kjøper både direkte fra kaffefarmene, men også via kaffeeksportører og meglere.
 
Frem til midten av 1980-tallet solgte Kaffehuset Friele mesteparten av sin kaffe på Vestlandet og i Nord-Norge. Dette hadde tradisjonelt vært det tidligere grossistfirmaets kjerneområder, men i dag selges Friele kaffe over hele landet.

Kaffehuset Friele har i løpet av de siste årene blitt fornyet, og fabrikken på Midtun fremstår i dag som en av Europas mest moderne kaffebrennerier.

Produkter i dag
 Friele presskannekaffe
 Friele frokostkaffe (filter, kokmalt, presskanne og hele bønner)
 Café Noir
 Friele koffeinfri kaffe
 Friele økologisk kaffe
 Kronekaffe
 Espressokaffe
 Spesialkaffe hel
 Spesialkaffe malt
Lor

Av disse er Friele frokostkaffe det mest solgte produktet.

I tillegg produserer de kaffe for COOP under deres varemerke og kaffe for svenske Gevalia

Referanser

Eksterne lenker 
 Kaffehuset Frieles reklamesider

Kaffemerker
Norske næringsmiddelprodusenter
Etableringer i 1799
Selskaper etablert i 1799
1799 i Norge
Randy Meisner

Randy Meisner (født 8. mars 1946 i Scottbluffs i Nebraska i USA) er en amerikansk bassist og sanger. Han er mest kjent som bassist i Eagles, hvor han spilte til han ble erstattet med Timothy B. Schmit. Meisner har også hatt suksess både før og etter the Eagles som musiker. Han har vært med på å danne band som The Dynamics, Poco og har vært medlem av The Poor, Stone Canyon Band og flere andre.

Meisner har også hatt en karriere som soloartist.

Soloalbum 
 1978 – Randy Meisner
 1980 – Dallas
 1982 – Randy Meisner
 1980 – One More Song
 2005 – Love Me Leave Me Alone

Referanser

Eksterne lenker   
 
 
 

Bassister fra USA
Sangere fra USA
Medlemmer av Rock and Roll Hall of Fame (gruppemedlem)
Personer fra Scotts Bluff County i Nebraska
«Freia» (fregatt fra 1828)

«Freia» var en seilfregatt bygget på Marinens Hovedverft i Horten og sjøsatt 25. august 1828. Skipet ble bygget for Den kongelige norske marine og var byggenummer én ved verftet.

Skipet hadde en besetning på 344 mann og var 44,2 meter langt. Opprinnelig førte det 2 kanoner på 60 pund, 24 kanoner på 24 pund og 18 kanoner på 18 pund.  I 1863 ble skipet bygget om til losjiskip, og i 1870 ble det hugget opp.

Konstruktør og hoveddriftskilde for fregattens konstruksjon var Norges første skipsbygningsinspektør, Carl Christian Lous (1782-1837).

En nøyaktig, 8 meter lang modell av skipet er utstilt i Marinemuseet i Horten.

Et militært bygg på Karljohansvern bærer samme navn og er kalt opp etter fregatten. 

På grunn av sin konstruksjon og behovet for oppdrift, måtte skipet sjøsettes med baugen først. Slik sjøsjetting er sjelden, og skjedde kun to ganger i Horten Verfts historie. Den siste gangen var i 1983, 155 år senere, da verftets siste båt (supplyskipet Finn Barents) ble sjøsatt med baugen først.

Referanser 

Norske fregatter
Kulturminner i Horten
Sjøfart i Vestfold og Telemark
Skip bygget i Norge
Skip fra 1828
Artikler i sjøfart-prosjektet
Armand-Hippolyte Fizeau

Armand-Hippolyte-Louis Fizeau (født 23. september 1819 i Paris, død 18. september 1896 i Venteuil ved Épernay) var en fransk fysiker.

Han oppdaget det samme fenomenet i elektromagnetiske bølger som Doppler gjorde i lydbølger, nemlig Dopplereffekten. Dette skjedde i 1848, uavhengig av Doppler. I Frankrike kalles effekten av og til «effet Doppler-Fizeau».

Fizeau gjorde snart det første forsøket på å utvide Dopplers analyse til lys. Imidlertid trenger ikke lysbølger noe medium for å bevege seg og en korrekt forståelse av Doppler-effekten for lys forutsetter bruk av Den spesielle relativitetstorien. Se relativistisk dopplereffekt.

Referanser 

Franske fysikere
Medlemmer av Royal Society
Medlemmer av Det franske vitenskapsakademiet
Personer fra Paris
Risvollan borettslag

Risvollan borettslag er Norges største borettslag med 1 113 leiligheter, og ligger vel 5 km sør for Trondheim sentrum. Det utgjør det meste av området Risvollan. Borettslaget ble etablert i 1970 etter en arkitektkonkurranse utlyst av Trondheim kommune i 1967. Konkurransen ble vunnet av trondhjemsarkitektene Brantenberg og Hiorthøy som fikk jobben med å forestå prosjektering og utbygging av området. Området er tegnet etter inspirasjon fra italiensk byarkitektur, noe en tydelig ser på de mange små og hyggelige piazzaene.

På grunn av størrelsen er det fem bussholdeplasser fordelt på de 500 målene som laget utgjør. Borettslaget har 12 fast ansatte som sørger for driften av 8 ulike boligområder i rekkehus/lavblokk, samt 55 leiligheter i en høyblokk integrert i et forretningssenter. 

Borettslaget sender informasjon til beboerne blant annet gjennom TV Risvollan.

Borettslagets administrasjonsbygg, oppført 2013–2015, tegnet av arkitektkontoret Pir II, fikk prisen Hederlig omtale i konkurransen om Trondheim kommunes byggeskikkpris 2017.

Litteratur
 «Arkitektur i 1000 år, Arkitekturguide for Trondheim», Trondheims Arkitektforening 1999, ISBN 82-995433-0-4

Referanser

Eksterne lenker
 Risvollan borettslags offisielle nettsted

Boligbyggelag og borettslag i Trondheim
Lerkendal (bydel)